
Par Ādažu novada pašvaldības domes piekrišanu zemes “Anetes meži” Alderos iegūšanai īpašumā

[bookmark: _Hlk208869763]Ādažu novada pašvaldības dome izskatīja Tanzānijas pilsoņa Zahir Hassan Mulla, personas kods 240474-14670, deklarētā dzīvesvietas adrese: Vēja iela 26, Ādaži, Ādažu nov., LV-2164 (turpmāk - Iesniedzējs), 03.09.2026. iesniegumu (pašvaldības reģ. Nr. ĀNP/1-11-1/26/5207) ar lūgumu izsniegt izziņu par domes piekrišanu nekustamā īpašuma “Anetes meži”, Alderi, Ādažu pag., Ādažu nov., zemes vienības 0,1267 ha platībā reģistrācijai zemesgrāmatā saskaņā ar likuma “Par zemes privatizāciju lauku apvidos” 30. pantā noteikto darījumu izskatīšanas kārtību. Iesniegumam pievienots tajā norādītā nekustamā īpašuma 31.08.2026. pirkuma līgums. Iesniegumā norādīts nekustamā īpašuma zemes turpmākās izmantošanas mērķis atbilstoši teritorijas plānojumam - mazstāvu dzīvojamā apbūve, lietošanas mērķa kods DzM.
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. [bookmark: _Hlk208869029]Nekustamais īpašums (kadastra Nr. 8044 014 0345), kura sastāvā ir neapbūvēta zemes vienība 0,1267 ha platībā ar kadastra apzīmējumu 8044 014 0316 un adresi “Anetes meži”, Alderi, Ādažu pag., Ādažu nov. (turpmāk - Zemesgabals), ir ierakstīts Rīgas rajona tiesas Ādažu pagasta zemesgrāmatas nodalījumā Nr. 100000591481.
2. Nekustamā īpašuma valsts kadastra informācijas sistēmā Zemesgabalam reģistrēts nekustamā īpašuma lietošanas mērķis “Sportam un atpūtai aprīkotās dabas teritorijas”, lietošanas mērķa kods 0503. 
3. Zemesgabals atbilstoši Ādažu novada teritorijas plānojumam 2018. - 2028. gadam (turpmāk - teritorijas plānojums), atrodas Mazstāvu dzīvojamās apbūves teritorijā (DzM). Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir mazstāvu dzīvojamo māju apbūve.
4. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis nav pretrunā ar teritorijas plānojumu.
5. Atbilstoši Starptautisko un Latvijas Republikas nacionālo sankciju likuma 2. panta otrajai daļai SIA “Lursoft” 07.09.2026. tika pārbaudītas ziņas par Iesniedzēju. Atrasta daļēja Iesniedzēja vārdu un uzvārda sakritība UK, EU, UN sankciju sarakstos, taču Iesniedzējs sankciju sarakstos nav atrasts (avots - www.lursoft.lv).
6. 09.09.2026. pieprasīta papildus, detalizēta informācija par Iesniedzēju sankciju sarakstos, norādot dzimšanas datus. Iesniedzējs sankciju sarakstos nav atrasts (avots - www.lursoft.lv).
7. 16.09.2026. papildus pieprasīta informācija par Iesniedzēju sankciju sarakstos, pārbaudi veicot Finanšu izlūkošanas dienesta uzturētajā sankciju meklētājā. Iesniedzējs sankciju sarakstos nav atrasts (avots - https://www.fid.gov.lv/lv).
8. Iesniedzējam izsniegta Uzturēšanās atļauja Nr. UA2316859 (derīga līdz 08.01.2031.), ko 12.01.2026. izdevusi PMLP Rīgas 1. nodaļa. 
Pamatojoties uz likuma “Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome
NOLEMJ:
1. Izsniegt Tanzānijas pilsonim Zahir Hassan Mulla (ZAHIR HASSAN MULLA), personas kods: 240474-14670, dzimšanas datums: 24.04.1974., deklarētā dzīvesvietas adrese: Vēja iela 26, Ādaži, Ādažu nov., LV-2164, izziņu par Ādažu novada pašvaldības domes piekrišanu iegūt īpašumā nekustamā īpašuma “Anetes meži”, Alderi, Ādažu pag., Ādažu nov. (kadastra Nr. 8044 014 0345), sastāvā ietilpstošu neapbūvētu zemes vienību 0,1267 ha platībā ar kadastra apzīmējumu 8044 014 0316, mazstāvu dzīvojamo māju apbūvei, atbilstoši teritorijas plānojumam, ar plānoto lietošanas mērķi DzM.
2. [bookmark: _Hlk141793486]Pašvaldības Centrālās pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt to Zahir Hassan Mulla.
3. Atzīt, ka šis lēmums zaudē spēku, ja pirms Zahir Hassan Mulla īpašuma tiesību nostiprināšanas zemesgrāmatā uz lēmuma 1. punktā minēto nekustamo īpašumu tiek konstatēts, ka Zahir Hassan Mulla ir iekļauts Starptautisko un Latvijas Republikas nacionālo sankciju sarakstos.
4. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
5. Lēmuma izpildes kontroli veikt pašvaldības izpilddirektora vietniecei.



Pašvaldības domes priekšsēdētājs							G.Miglāns 

